Teodora Lamadrid

Teodora Hervella Cano, ezagunagoa Teodora Lamadrid izen artistikoaz, (Zaragoza, 1820ko azaroaren 26a – Madril, 1896ko apirilaren 21a) aktorea, kantaria eta irakaslea izan zen, XIX. mendeko antzerki erromantikoan nabarmendu zena, bere ahizpa nagusia zen Bárbara Lamadrid eta Matilde Díezekin batera.Lamadrid, Teodora, enciclopedia-aragonesa.com

 Ibilbidea 
ezkerrera|thumb|268x268px|Teodora Lamadrid, 1910ean Comedias y comediantes aldizkarian argitaratutako argazkia.
Erregistro handiko aktorea izan zen, eta bere ibilbidean zehar antzerki klasikoko pieza esanguratsuenetako batzuk interpretatzeko aukera izan zuen, prosaz eta bertsoz, eta opera eta zarzuelako abeslari liriko ere jardun zuen.

Bárbara Lamadrid aktorearen ahizpa da, eta zortzi urte zituela antzeztoki bat zapaldu zuen lehen aldiz. 1832an Madrilera joan zen, Juan Grimaldi antzerki enpresariak bere ahizparekin Príncipe eta de la Cruz antzokietan lan egiteko kontratatu zuenean.

Madrilgo eszenatokietan bere ospea handituz joan zen, 1851n bere ibilbideko obra gailenetako bat interpretatu zuen arte, Adriana Lecouvreur, bere behin betiko sagaratzea izan zena. Ondorengo urteetan, bere errepertorioa handituz joan zen Manuel Tamayo Bausen Locura de amor, El tanto por cien, La campana de Almudaina, Lo positi, Virginia, La villana de Vallecas, El desdén con el desdén, Don Juan Tenorio, Los amantes de Teruel eta El trovador lanekin. Abeslari liriko gisa, Espainiako lehen operetako bat egin zuen: El novio y el concierto (1841), Basilio Basili senarrak konposatua, eta Los solitarios (1842), Basiliren musikarekin eta Manuel Bretón de los Herrerosen testuekin. Sasoi hartako aktoreek ohi zuten bezala, antzerki bira arrakastatsua ere egin zuen Latinoamerikako hainbat herrialdetan zehar.

 Irakasle 
Irakaskuntzan ere jardun zuen, Madrilgo Kontserbatorioko Deklamazio Eskola Ofizialean klaseak emanez, besteak beste, gero ospetsua izan zen Maria Guerrero aktore eta enpresaburu madrildarrarena.

 Garaikideak 
Matilde Díezen aldiberekoa da, une hartako Espainiako antzerkigintzako beste figura handiarena, bien artean nolabaiteko lehia egon zen urteetan zehar. Bere erretratua, besteak beste, 1877ko data duen Zaragozako Principal Antzokiaren oihalean agertzen da. 

 Aintzatespenak 

 Hil ondoren, Espainiako hainbat hiritako kaleei izena eman die.

 Erreferentziak 

 Kanpo estekak 

Kategoria:Zaragozarrak
Kategoria:Espainiako emakume aktoreak
Kategoria:Madrilen hildakoak
Kategoria:Emakume abeslariak
Kategoria:Opera abeslariak
Kategoria:Emakume irakasleak